RAGNI INDO-lVIALESl 81 



antice quam postice: medii antici spatio diametro sua paullo 

 majore disjuncti sunt; medii postici, iis paullulo minores, spatio 

 inter se distant, quod oculi diametrum saltem aequat. Sternum 

 vix longius quam latius, cordiformi-triangulum fere. Mandi- 

 hulae femora antica crassitie aequant, saltem dimidio longiores 

 quam latiores ; cylindrato-ovatae fere sunt , apice intus oblique 

 rotundato-truncatae, in dorso modo leviter convexae, laeves, pi- 

 losae; sulcus unguicularis antice 3, postice 2 dentibus armatus 

 videtur. Maxillae aeque saltem latae ac longae; labium semi- 

 circulatum fere, apice sub-acuminato. Palporum pars patellaris 

 parum plus dimidio longior est quam latior, paullo incrassata, 

 pars tarsalis apicem versus sensim angustata. Pedes brevissimi, 

 graciles, crasse pilosi et setosi, aculeis carentes; 1.' paris femora 

 in latere anteriore, magis versus apicem, setam longiorem liabent, 

 et tibiae ejusdem paris setas duas ejusmodi magis erectas ad et 

 versus basin antice sive intus, magis subter, sitas. Pedes 1.' paris 

 pedibus 4.' paris paullo longiores mihi videntur. Abdomen circa 

 74 latius quam longius, pentagono-triangulum fere, angulis la- 

 teralibus sive humeris obtusis et paullo elevatis. Ante humeros 

 linea fortiter bis retro fracta limitatum dici potest: margo ejus 

 anticus in medio rotundato-emarginatus est, dein lateribus rectis 

 ad humeros sensim paullo altius evadit, inter humeros transver- 

 sim excavatum, pone eos sensim humilius, lateribus modo levis- 

 sime rotundatis, apice breviter rotundato, mamillis sat longe 

 ante apicem sitis. Secundum marginem anticum cicatrices quin- 

 que sat parvas (quarum saltem tres mediae centrum elevatum 

 habent) in seriem procurvam ordinatas ostend.it dorsum, duasque 

 alias magis retro, versus humeros, sitas, ita ut cicatrices margi- 

 nales anticae septem evadant ; in medio dorsi quattuor cicatrices 

 parvae trapezium postice paullo latius quam antice formant, 

 pone quas duae (vel quattuor) cicatrices etiam minores vel potius 

 puncta magna impressa conspiciuntur. Praeterea dense et subti- 

 liter striatum et subtilissime impresso-punctatum est dorsum 

 abdominis, nitidissimum et glabrum. Vulva scapo parvo pallido, 

 aeque circiter lato ac longo, apice fortiter rotundato munita est, 

 qui subter impressionem marginalem annuliformem ostendit ; ad 



Ann del Mus. Civ. di St. Nat. Spi-ìp 2.», Voi. VIIT (6 Novembre 1889) 6 



